JCh-2018 guruh bosqichida ochkolar teng kelib qolsa, jamoalarning o‘rni qanday aniqlanadi? Jahon chempionati FIFA qaramog‘idagi musobaqa bo‘lib, ochkolar teng kelib qolganda, quyidagi ko‘rsatkichlar hisoblanadi:  1. To‘plar nisbati  2. Urilgan gollar soni  3. O‘zaro o‘yindagi natija Agar bu ko‘rsatkichlar ham teng kelsa, u holda «feyr pley» jarima ochkolari inobatga olinadi:  - har bir sariq karta - 1 ochko,  - ikkinchi sariq karta tufayli maydondan chetlatish - 3 ochko,  - «to‘g‘ridan-to‘g‘ri» qizil karta - 4 ochko,  - bir futbolchida sariq karta + «to‘g‘ridan-to‘g‘ri» qizil karta - 5 ochko. Kimda «feyr pley» ochkolari kamroq bo‘lsa, o‘sha terma jamoa yuqori o‘rinni egallaydi. Agar bu ko‘rsatkichlar ham teng kelib qolsa, u holda yuqori o‘rin sohibi qur’a tashlash orqali aniqlanadi.